Pabon

Chama-se pabon a abes de l géneros Pavo i Afropavo de la família de ls faisones (Phasianidae). Ls pabones prefíren alimentar-se de ansetos i outros pequeinhos ambertebrados, mas tamien cómen semientes, fuolhas i pétalas. Ls pabones amostran un cumplicado ritual de acasalamiento, de l qual la cauda strabagante de l macho ten un papel percipal. Las caratelísticas de la cauda quelorida, que chega a tener dous metros de cumprimento i puode ser abierta cumo un leque, nun ténen qualquiera outelidade ne l die a die pa l animal i son un eisemplo de seleçon sexual. Quando l porcesso cuorre bien, la pabona pon antre 4 a 7 uobos, que chócan a la fin de 28 dies.

La cauda de ls pabones criou l antresse de bárias culturas, pula sue quelores i beleza de las penas, i justeficou la sue criaçon an catibeiro. Yá fúrun criadas muitas bariadades por seleçon arteficial que aperséntan plumaige branca, negra, púrpara, antre outras quelores.

 Spozo  - Salon Anternacional de Zotecnie

Category:Phasianidae
Category:Géneros de abes